Shaun Henrik Matheson

Shaun Henrik Matheson (født 1971) er en norsk journalist og programleder i NRK. 

Han har vært programleder i Go' elg med blant andre Jan Erik Larssen i 1999, i P3 morgen med blant andre Steinar Sagen fram til 2004 og siden Scenerom og Kulturhuset på NRK P2.  

I 2014 ble han programleder i Tidenes morgen på NRK P13. I programmet Shaun på NRK P13 hadde Matheson fra september 2017 ukentlige radioinnslag under navnet «Trump vs. the world» sammen med Gjermund Stenberg Eriksen. Fra 13. september 2019 til 22. januar 2021 var de to programledere i den ukentlig podkasten Trump mot verden. I august 2021 begynte Eriksen og Matheson som programledere i podkasten Popkorn og politikk som en oppfølger til Trump mot verden der de i tillegg til amerikansk politikk omtalte politikk i andre land.«Popkorn og politikk» - podkasten som vil kapre lyttere med politisk drama. NRK. Besøkt 16. september 2021. I 2022 etterfulgte Torkil Risan Gjermund Stenberg Eriksen som Mathesons medprogramleder i Popkorn og politikk. 

Han spilte en liten birolle i filmen Som du ser meg fra 2012. 

I 2021 kom Matheson med uttalelser om Israel i programmet Shaun på P13 på NRK. Matheson sa «Israel er en okkupasjonsmakt, et apartheidregime (…) Det er nesten sånn at jeg ønsker at vaksinen ikke virket (…)» da han snakket om Israels covid-19-vaksine utvikling. Episoden ble trukket av NRK, og kringkastingssjef Thor Gjermund Eriksen skrev senere i et leserinnlegg at formuleringene var antisemittiske og beklaget på vegne av NRK. Matheson ble også senere politianmeldt for antisemittiske ytringer etter straffelovens § 185. Det ble i anmeldelsen hevdet at Matheson forsettlig eller grovt uaktsomt offentlig framsatte diskriminerende og hatefulle ytringer.

 Referanser 

Kategori:Norske radioprogramledere
Kategori:Norske TV-programledere
Kategori:Norske journalister
Kategori:Programledere for NRK Radio
Kategori:Programledere for NRK TV
Kategori:NRK-journalister
Kategori:Personer fra Ullensaker kommune